Merkzê Îrtîbatî û Çapemenîye yê HPGyî derheqê hêrişê îşxalî yê dewleta tirke û xoverdayîşê gerîlayan de eşkerayîye daye û nê pare kerdî:
''Dewleta tirke ya îşxalkere  ya ke vakurê Awa Zapî de ginaya piro û tede menda, 24 ê gulane de netîceya Operasyonanê Qesasî yê Şorişgêran de hêzanê ma ra derbeyê girdî werdî. Artêşa tirke hêrişê xo yê vera herême zêdînayî û şewa 25ê gulane hêrişê îşxalî hîra kerdî. Warê  Girê Cûdî, Girê FMî yê ke rojawanê Awa Zapî de yê û warê Girê Hakkarî yê Metîna de îşxalkerî pê helîpteran ca kerdî. Seba ke merheleya verêne yê hêrişî ser nêkewt, dest pê pêlê hêrişê neweyî kerd. Hîrê rojanê peyênan de bi hezaran rey pê abus, 118 rey pê teyarayanê şerî û 52 rey pê çekanê kîmyewîyan, teqaberan û helîkopteranê hêrişî hêriş ameyî kerdene. Vera nê hêrişan çalakîyanê hêzanê ma de 13 îxalkerî ameyî cezkakerdene, dronayêk û mewzîyêke ameyî îmhakerdene û çar helîkopterî û mewzîyêke ameyî derbkerdene.
Detayê çalakîyanê ke ameyî kerdene wina yê;
Avaşîn
23ê gulane de Girê Werxelê yê Warê Xoverdayîşî yê Werxelê de mewzîyêke ameye îmhakerdene. 24ê gulane de Werxelê de îşxalkerî di rey hetê hêzanê ma ra ameyî pirodayene, îşxalkêrek ame cezakerdene. Îşxalkeran badê çalakîyan herême çar rey pê çekanê kîmyewîyan daye abombayan ver. 25ê gulane de  Girê Werxelê 11 rey pê çekanê kîmyewîyan û teqaberan dîya bombayan ver.
Zap
24ê gulane de îşxalkerê ke ver bi mewzîyanê şerî yê Şehîd Tolholdanî yê Warê Xoverdayîşî yê Kurojahroyî şiyênî hetê hêzanê ma ra ameyî pirodayene. Tîya pêkewtişê giranî qewimîyayî. Îşxalkerî mecbûr mendê ke gamêke peyser agêrê. Eynî roje  Warê Xoverdayîşî yê Şikefta Birîndara de îşxalkerî ameyî pirodayene, 3 îşxakerî ameyî cezakerdene û mewzîyêke ameye derbkerdene. Hêzanê ma helîkopteran ser o zî guleyî varnayî.  Netîceya pirodayişanê bitesîran de helîkopterêkê hêrişî û skorskyêk ameyî derbkerdene. Girê Rûbarî de zî helîkopterêke hetê hêzanê ma ra ameyî hedefgirewtene mecbûr mendê ke herême ra bikewê dûrî.  Mewzîyê şerî yê Şikefta Birîndara û Şehîd Berxwedanî 5 rey pê  çekanê kîmyewîyan û teqaberan dîyayî bombayan ver.
25ê gulane de Girê Berxwedanî de îşxalkerêke çeka A-4î şuxulnayêne ame cezakerdene. Eynî roje îşxalkeranê ke mewzîyê Şehîd Tolhildanî 6 rey pê çekanê kîmyewîyan dayî bombayan ver û waşt aver şirê hetê hêzanê ma ra ameyî pirodayene, 3 îşxalkerî ameyî cezakerdene. Çalakîya sabotajî ya Girê Cehenemî yê Warê Xoverdayîşî yê Çîyareşî de zî îşxalkerêk ame cezakerdene. Şikefta Birîndara  de zî droneyêk hetê hezanê ma ra ame îmhakerdene. Artêşa tirke Şehîd Berxwedan û Şikefta Birîndara 26 rey pê çekanê kîmyewîyan û teqaberan, Girê Cûdîyî 14 rey, Girê FMyî û Girê Baharî her yew 5 rey û Girê Amedîyê 10 rey roja bînî zî 4 rey pê teyarayanê şerî dayî bombayan ver. Warê Şehîd Leşkerî yê Girê Cûdî û warê Şehîd Sîpanî yê Girê FMî zî pê helîkopteranê hêrişî dîyayî bombayan ver. Girê Cûdî de helîkopteran 11 rey leşkerî nayî ro. Tîya di skorskyî hetê hêzanê ma ra ameyî derbkerdene.
26ê gulane de warê Şehîd Leşkerî de îşxalkerî bi taktîkê sûîkastî ameyî pirodayene. Eynî roje erazîya Şehîd Sîpnanî yê Girê FMyî de di grûbê îşxalkerê ke yewbînan de kurdkî qisey kerdene hetê hêzanê ma ra ameyî pirodayene û dima ra pêkewtişê giranî qewimîyayî. Zanayîşê hîrayî do peyra berê dayene.
Metîna
25ê gulane de Warê Xoverdayîşî yê Hakkarî bi obusan û 16 rey pê teyarayanê şerî dîya bombayan ver. Eynî roje erazîya dewanê Êdinê û Seraro pê obusan û erazîya dewa Şêlazê û Girê Şehîd Pilîngî pê teyaranê şerî 6 rey dîyayî bombayan ver. Warê Şehîd Hêjarî de pê skorskyan 10 rey û Koordîne de zî rayêke îşxalkerî ameyî cakerdene. Nê îşxalkerî 2 rey bi taktîkê sabotajî ameyî pirodayene, 3 îşxalkerî ameyî cezakerdene.  26ê gulane de Girê Hakkarî de îşxalkerî pê çekanê giranan ameyî pirodayene, îşxalkerêk ame cezakerdene. Tîya pêkewtişî dewam kenê.
Bombarduman
24ê gulane de warê Çiyareş, Şehîd Şemdîn, Kurojahro, Şehîd Dîdar, Karker, Saca, Girê Cûdî, Girê Bahar, Girê Amediye û Girê FMî yê Zapî, warê Girê Ortê, Girê Şehîd Agir, Girê Azad û Girê Hakkarî yê Metîna, Warê Xoverdayîşî yê Avaşînî  û 25ê gulane de Çemço, Kela Çemço, Sîda, Çiyareş, Karker, Şikefta Birîndara, Girê Rûbar, Şehîd Tolhildan, Şehîd Şahîn ve Şehîd Berxwedanî yê Zapî û Girê Şekîf û Gelîya Lolanî yê herêma Xakurkê bi desan rey pê obus û teyarayanê şerî dîyayî bombayan ver.''
